корекциите, включени в настоящия регламент, биха могли евентуално да засегнат стабилизирането или икономическото развитие на държавите от Западните Балкани. При извършването на тази оценка Комисията взе предвид настоящото положение на пазара и перспективите в краткосрочен план, както е описано в раздел 3.1 по-горе.
 (97)
 В това отношение Комисията припомня, първо, че противно на исканията на промишлеността на Съюза Комисията не е намалила в рамките на настоящия втори преглед равнището на тарифните квоти, както не го е направила и при първия преглед, и второ, че тези тарифни квоти ще бъдат либерализирани допълнително за втори път с ново увеличение от 3 % при влизането в сила на корекциите в рамките на настоящия втори преглед (42). Това означава, че държавите от Западните Балкани ще се ползват от по-големи конкретни за всяка държава квоти и ще продължат като цяло да имат достъп до по-големите остатъчни квоти през последното тримесечие, което ще им даде възможност да продължат да изнасят над техните регистрирани в миналото равнища, какъвто бе случаят след налагането на окончателните мерки. Освен това Комисията отбелязва, че новите корекции от хоризонтален характер по отношение на изтласкването, описани в раздел 3.2.3, и по отношение на изключванията на развиващите се държави, описани в раздел 3.2.5, ще доведат до допълнителни общи положителни резултати в някои от категориите продукти, представляващи интерес за Западните Балкани.
 (98)
 В този контекст Комисията счита, че защитните мерки нито са причинили, нито биха могли да породят след коригирането им какъвто и да е съществен риск за стабилизирането или икономическото развитие на държавите от Западните Балкани.
 (99)
 Накрая Комисията отбелязва, че в твърденията си тези заинтересовани страни не са представили никакви доказателства или съответни данни, които да показват наличието на такъв риск.
 (100)
 Поради това въз основа на горната оценка и при липсата на други доказателства в подкрепа на противното, Комисията може единствено да отхвърли исканията, отправени в рамките на настоящия раздел.
 3.2.5. Актуализиране на списъка на развиващите се държави — членки на СТО, изключени от приложното поле на мерките поради актуализирани статистически данни за вноса
 (101)
 След приемане на окончателните защитни мерки с Регламент (ЕС) 2019/159 Комисията се ангажира да прави редовно преглед на списъка на развиващите се държави, които са потенциално изключени от приложното поле на мерките поради актуализирани статистически данни за вноса.
 Коментари от заинтересованите страни
 (102)
 В получените изявления някои заинтересовани страни поискаха да бъдат изключени от обхвата на мерките, тъй като дадена държава вече няма да превишава прага от 3 % в дадена категория продукти. Други страни поискаха дадена държава да бъде подложена на мерките, тъй като щяла да надхвърли прага от 3 % в дадена категория продукти. Някои заинтересовани страни поискаха да бъдат изключени от определена категория продукти, тъй като взета отделно дадена държава би се оказала под прага от 3 %, дори ако общото тегло на държавите в такова положение би надхвърлило 9 % дял във вноса. На последно място, други страни заявиха, че е по-подходящо изчисляването да се извършва въз основа на всичките двадесет и шест категории продукти взети заедно.
 Позиция на Комисията
 (103)
 В съответствие